paragraph_text: Bergerove tablice primjenjuju se na način da se izvrši ždrijeb kojim se svakom sudioniku (ekipi ili natjecatelju, za pojedinačne športove) dodjeli jedan broj, od 1 do ukupnog broja sudionika. Nakon toga se prema ovim tablicama dobivaju natjecateljski parovi za jednokružni sustav natjecanja, dok se za dvokružni sustav druga polovica natjecanja igra po istom rasporedu, samo sa zamjenom domaćinstva. Teoretski ne postoji brojčano ograničenje sudionika za mogućnost razrade rasporeda unutar lige, dolje su primjeri razrade za lige od 3 do 30 sudionika. Ako je neparni broj sudionika u ligi, onda se koristi sustav za lige s jednim članom više, s tim da zadnji broj ne dobiva niti jedan sudionik, a u svakom kolu je slobodan onaj kojem je „protivnik” taj najveći, nedodijeljeni broj.